HERÄTYKSEN LÄPIMURTO Hermes Falcao Jr.
VIEMÄSSÄ EVANKELIUMIA KANSOILLE
PARANTUMISIA
PELASTUMISIA
IHMEITÄ
VAPAUTTA
KOE JEESUKSEN TOIMINTA
HERÄTYKSEN LÄPIMURTO
Hei! Tervetuloa ohjelman pariin. Olen Hermes Falcao Jr.
Pysy kanavalla koko ohjelman ajan, sillä meillä on tänään tärkeä aihe.
Aiheena on Jumalan missio elämällesi.
Uskon, että kaikki ihmiset pohtivat kysymystä: -
Mitä varten olen täällä?
Mikä on tarkoitukseni, missioni ja kutsuni?
Ehkä sinäkin mietit sitä.
Tänään käsittelen näitä näkökulmia Raamatun pohjalta -
ja osoitan, mikä on Jumalan tarkoitus ja missio yleisellä tasolla.
Pyhä Henki ohjaa kutakin henkilöä sitten yksityiskohtaisemmin.
Kerron Raamatun periaatteita Jumalan antamasta missiosta.
Ihan ensimmäisenä täytyy ymmärtää, mikä on missio.
Monet puhuvat missiosta.
Ihmiset puhuvat missiomatkoista -
ja missioista, joissa pyritään tavoittamaan kadotettuja.
Seurakunta on voinut määrittää missionsa.
Missio voi tarkoittaa eri asioita.
Tahdon antaa sanalle "missio" selvän määritelmän.
Missio on tietty tehtävä, jota henkilö tai ryhmä tekee, -
tai jollekulle määrätty toimeksianto.
Se on missio. Tietty henkilön tai ryhmän tehtävä, -
jonka joku on antanut kyseiselle henkilölle tai ryhmälle.
Meidän tapauksessamme meillä on missio, -
jonka on antanut Jeesus itse.
Selitän sitä, jotta ymmärrät, että sinulla ja minulla on yhteinen missio -
ja yhteinen tavoite. Vaikka ilmaisemme sitä eri tavalla -
ja saatamme välittää ajatuksia ja periaatteita eri tavalla, -
meillä on sama missio.
Näytän sen Raamatusta. Ensimmäinen kohta on Ef. 2.
Jae 10.
Luetaan, mitä Raamattu sanoo.
Luen NLT-käännöksestä.
"Sillä me olemme hänen tekonsa, -
luodut Kristuksessa Jeesuksessa hyviä töitä varten, -
jotka Jumala on edeltäpäin valmistanut".
Raamattu siis sanoo, että Jumala loi meidät uudeksi Kristuksessa.
Meidät uskovat siis, kaikki jotka ovat ottaneet vastaan Kristuksen.
Olemme Hänen mestariteoksensa, Jumalan luomistyön mestariteos.
Hän on valmistanut hyviä tekoja, että niissä vaeltaisimme.
Kun annoit elämäsi Herralle, saatoit ajatella, että olet pelastunut -
ja matkalla taivaaseen. Se on totta. Mutta muista.
Jumala antoi sinulle pelastuksen ja antoi sinun jäädä tänne maan päälle.
Jotkut jäävät tänne pitkään, toiset vain hetkeksi.
Ihmisiä on pelastunut kuolinvuoteella, ja he menevät taivaaseen.
Monet kuitenkin pelastuvat, -
ja heillä on vielä pitkä vaellus maan päällä ennen taivaaseen pääsyä.
Missio kehittyy pitkän prosessin mittaan.
Jumala pelasti sinut, salli sinun jäädä tänne ja antoi mission.
Kun löydät identiteettisi, löydät tehtäväsi.
Missio ja identiteetti liittyvät toisiinsa.
Kun tiedät, kuka olet, tiedät, mihin sinut on kutsuttu.
Taistelu identiteetistä on mielestäni sukupolvemme suurimpia taisteluja.
Paholainen yrittää eksyttää tätä sukupolvea, -
ettei ihminen tietäisi, kuka hän on ja mikä on mitä, -
ja ettei ihminen osaa erottaa oikeaa väärästä.
Paholainen yrittää tuhota kaiken, mikä oli ennen oli yleisesti hyväksyttyä, -
ja vääristää ikiaikaisia käsityksiä -
esimerkiksi perheestä tai sukupuoli-identiteetistä.
Paholainen yrittää vääristää asioita saadakseen ihmiset niin sekaisin, -
etteivät he enää tiedä, keitä he ovat. Kun identiteetti on hukassa, -
ei tiedä missiotaankaan, sillä missio liittyy identiteettiin.
Identiteetti tarkoittaa sitä, kuka ihminen on ja mihin hän samaistuu, -
sekä ominaisuuksia, jotka hänet määrittävät.
Paholainen yrittää saattaa ihmiset hämmennykseen identiteetistä.
Hämmentää seurakunnan identiteettiä.
Hämmentää lapsia ja nuoria. Paholaisella on agenda, -
joka pohjautuu antikristuksen henkeen.
Se pyrkii vääristämään lapsia ja nuoria median avulla.
Tämä on ollut niin laajalle levinnyttä, että sen voi googlatakin.
Löytää yhtiöitä, joiden nimiä en nyt mainitse.
Tietyt yhtiöt tukevat tätä. Niillä on tarkat ohjeet -
ujuttaa lastenohjelmiin tiettyjä opetuksia ja arvoja.
Näin lapsia yritetään eksyttää -
uskomaan uusi trendi, joka on tullut demoniselta agendalta.
En nyt mene sen pidemmälle, sillä se ei ole aiheemme, -
mutta sanon tämän: paholainen taistelee niin tässä kiivaasti, -
koska jos hän voi sekoittaa identiteetin, se voi sotkea mission.
Aamen? Jeesus siis kosketti elämääsi, -
toi sinulle pelastuksen, eheytymisen sielullesi -
sekä identiteetin hengellesi ja mielellesi.
Ja nyt Hän haluaa käyttää sinua.
Minusta on kiintoisaa, että monet haluavat olla Jumalan käytössä, -
mutta monet erilaiset ajatukset estävät heitä. Palaan niihin vielä, -
mutta tahdon lukea kaksi raamatunkohtaa -
ihmisistä, jotka olivat juuri kohdanneet Jeesuksen -
ja joiden kautta Jumala tavoitti jo muita.
Ensimmäinen on Joh. 1.
Tahdon valaa sinuun toivoa.
Ehkä olet uusi uskova ja mietit, voiko Jumala käyttää sinua.
Jos Jumala käytti VT:ssä aasia, hän voi käyttää sinua ja minuakin.
Hyvä juttu on se, ettemme ole aaseja vaan uusia luomuksia Kristuksessa, -
Jumalan lapsia, Hengen voitelemia, Jeesuksen verellä pestyjä, -
joten paljon enemmän Hän voi käyttää meitä.
Joh. 1:40―42:ssa sanotaan: -
"Andreas, Simon Pietarin veli, oli toinen niistä kahdesta, -
jotka olivat kuulleet, mitä Johannes sanoi, ja seuranneet Jeesusta."
Andreas oli kuullut, mitä Johannes sanoi Jeesuksesta, ja seurasi Häntä.
Jae 41: "Hän tapasi ensin veljensä Simonin ja sanoi hänelle: -
'Me olemme löytäneet Messiaan', se on käännettynä: Kristus."
Jae 42: "Ja hän vei hänet Jeesuksen tykö."
Tahdon korostaa tätä: Andreas toi Simonin tapaamaan Jeesusta.
Andreas ei vielä ollut Jeesuksen opetuslapsiohjelmassa.
Hän oli vasta äsken tavannut Herran Johanneksen kautta.
Tapaamisen perusteella hän tunnusti, että Hän on Kristus.
Se jälkeen hän ei odottanut kymmentä vuotta.
Hän ei odottanut korkeakouluopintojen loppumiseen, -
teologian alempaan korkeakoulu- tutkintoon tai tohtoritutkintoon asti.
En pilkkaa niitä enkä sano niitä vääriksi. Ne ovat hyviä asioita.
Mutta Andreas ei jäänyt odottamaan.
Kun hän kohtasi Kristuksen, ensimmäisiä asioita, joita hän teki, -
oli johdattaa Pietari-veli -
Jeesuksen luo.
"Ja hän vei hänet Jeesuksen tykö. Jeesus kiinnitti katseensa häneen -
ja sanoi: 'Sinä olet Simon, Johanneksen poika; -
sinun nimesi on oleva Keefas', joka käännettynä on Pietari."
Ensimmäisiä asioita, joita Andreas teki tavattuaan Herran, -
oli kertoa siitä veljelleen ja tuoda veli -
saman Herran luo, jonka hän oli juuri tavannut.
Se kertoo jotain.
Johdattaaksesi ihmisiä Jeesuksen luo -
et välttämättä tarvitse -
vuosien kestävää valmistautumisohjelmaa.
En tarkoita niitä, jotka opettavat Sanaa.
En tarkoita opettajia vaan niitä, jotka johdattavat ihmisiä Jeesuksen luo.
Andreas oli juuri tavannut Herran, ja hän toi veljensä Kristuksen luo.
Sinäkin voit tehdä niin. Kerron toisen esimerkin.
Johanneksen luvussa 4 -
jakeissa 28―30 -
kerrotaan samarialaisesta naisesta.
Tässä sanotaan: "nainen jätti vesiastiansa -
ja meni kaupunkiin ja sanoi ihmisille: 'Tulkaa katsomaan miestä, -
joka on sanonut minulle kaikki, mitä minä olen tehnyt.
Eihän se vain liene Kristus?'
Niin he lähtivät kaupungista ja menivät hänen luoksensa."
Tässä kerrotaan samarialaisesta naisesta, joka oli syntinen.
Raamattu kertoo, että hänellä oli ollut viisi aviomiestä.
Mies, jonka kanssa hän nyt eli, ei ollut hänen aviomiehensä.
Jos tuo nainen hakisi työpaikkaa -
mistä tahansa seurakunnasta ja häneltä kysyttäisiin aviosäätyä, -
hän sanoisi: "Asun avoliitossa."
"Olen ollut naimisissa viisi kertaa."
Hän ei saisi työpaikkaa.
Mikään seurakunta ei palkkaisi häntä nykyään minkäänlaiseen tehtävään.
Jeesus ei antanut työpaikkaa, mutta kohtasi hänet ja ilmestyi hänelle.
Yksin sen ilmestyksen perusteella -
nainen lähti kertomaan siitä koko kaupungille -
ja pyysi ihmisiä: "Tulkaa katsomaan Messiasta!"
Jos siis Andreas kohtasi Jeesuksen ja toi Pietarin Hänen luokseen -
ja jos samarialainen nainen, joka eli synnissä -
ja jonka ihmiset tuomitsisivat, -
toi koko kaupungin Herran luo, -
miksi luulet, ettei Jumala voi käyttää elämääsi?
Se on osa kutsua, josta puhun.
Puhumme siitä seuraavassa osassa.
Käydään pienellä tauolla.
Jatkan sitten opetusta ja rukoilen puolestasi, -
koska Herra tahtoo käyttää elämääsi voimallisesti tässä sukupolvessa.
Olet syntynyt juuri tätä aikaa varten. Nyt tauolle.
Lähde ihmeiden lähetysmatkalle Brasiliaan.
Voimallisia kokouksia, pelastumisia, ihmeitä.
Näe Jumalan voima toiminnassa.
Kampanjoita, ruoanjakoa köyhille, -
lastentapahtumia ja paljon muuta.
Ihmeiden lähetysmatka Brasiliaan 21.―29. kesäkuuta 2022.
Ilmoittaudu heti.
Aamen. Jatkamme aiheesta "Jumalan missio elämällesi".
Näitte äsken mainoksen matkasta Brasiliaan.
Astu mukavuusvyöhykkeeltäsi ja lähde mukaan Brasiliaan.
Uskon, että Jumala käyttää elämääsi siellä voimallisesti.
Uskon, että siitä tulee ihmeellistä ja ilmiömäistä.
Kannattaa ehdottomasti lähteä, jotta Jumala voi käyttää elämääsi -
ja voit todistaa Herran ihmeitä itse.
Jumala tulee toimimaan voimallisesti, ja olemme osa sitä.
Puhuimme siitä, miten juuri Jumalan kohdanneet olivat käytössä -
ja miten Jumalalla on missio kaikille. Jumala valitsi sinut tätä aikaa varten.
Olisit voinut syntyä milloin vain, mutta Jumala valitsi sinut -
julistamaan kirkkauttaan lopunaikoina.
Tahdon näyttää meidän uskovien yleisen mission yhteisiä piirteitä.
Matteuksen luvussa 28 jakeessa 18 sanotaan: -
"Jeesus tuli heidän tykönsä ja puhui heille ja sanoi: -
'Minulle on annettu kaikki valta taivaassa ja maan päällä.'
Menkää siis ja tehkää kaikki kansat minun opetuslapsikseni, -
kastamalla heitä Isän ja Pojan ja Pyhän Hengen nimeen -
ja opettamalla heitä pitämään kaikki, mitä minä olen käskenyt teidän pitää.
Ja katso, minä olen teidän kanssanne joka päivä maailman loppuun asti."
Tässä Jeesus antaa opetuslapsille lähetyskäskyn.
Hän sanoo: "Teillä kaikilla on sama missio: -
tehkää kansat opetuslapsikseni. Monistakaa sitä, mitä tein kanssanne.
Julistakaa sitä samaa opetusta. Opettakaa uusille opetuslapsille -
kaiken, mitä käskin teidän tehdä.
Ottakaa kaikki, mitä opetin teille, välittäkää se seuraaville.
Opettakaa heitä monistamaan samaa opetusta -
ja tekemään muista opetuslapsia.
Silloin opetus ja elämäntyyli leviää ympäri maailmaa."
Se muistuttaa sitä, mitä Jumala sanoi Aadamille ja Eevalle: -
"Olkaa hedelmälliset ja täyttäkää maa."
Jeesus käski olla hedelmällinen hengessä ja moninkertaistaa opetus, -
levittää opetuksia ja elämäntyyliä rukouksessa, pyhyydessä -
ja evankelioinnissa sekä tehdä kaikista opetuslapsia.
Sana "opetuslapsi" tarkoittaa oppilasta, -
joka istuu mestarin jalkojen juuressa. Meidän tulee siis tehdä ihmisistä -
Jeesuksen opetuslapsia, jotka lukevat Sanaa ja noudattavat kaikkea, -
mitä Hän käski. Meidän tulee levittää pelastussanomaa -
ja monistaa opetusta Kristuksesta.
Saatat sanoa: "Mahtavaa, mutta se tehtävä on pastorin, -
evankelistan, apostolin ja opettajan." Ei.
Raamattu sanoo, että viisitahoisen palvelutehtävän -
on määrä opettaa ja varustaa pyhät palveluksen työhön.
Palvelutyö ei ole vain viiden viran kontolla.
Viisi virkaa varustavat pyhät palveluksen työhön.
Meidät on kutsuttu varustamaan sinut, jotta voit omassa vaikutuspiirissäsi -
kasvattaa ja tehdä kansoista opetuslapsia -
opettamalla heille Kristuksen sanoja.
Saatat sanoa, ettet ole saarnaaja, -
mutta ei ollut samarialainen nainenkaan.
Hän kohtasi Herran ja alkoi heti levittää sanaa.
Andreas ei ollut saarnaaja. Hän oli juuri kohdannut Jeesuksen -
ja hän sanoi Simonille: "Mennään tapaamaan Häntä. Hän on Kristus."
Samalla tavalla sinullakaan -
ei välttämättä ole kutsua tai jumalallista -
kutsumusta olla saarnaaja.
Eikä siinä mitään. Ehkä sinut on kutsuttu olemaan -
juristi, lääkäri, opettaja, kouluttaja, liike-elämän ammattilainen, -
urheilija tai mikä ikinä.
Jos seuraat Jeesusta, -
levität tätä sanomaa kaikkialla, missä kuljet.
Olen puhunut siitä, -
miten eräät tunnetut jalkapalloilijat antavat elämänsä Kristukselle.
En tarkoita nyt sellaisia, joilla lukee T-paidassa: "100 % Jeesukselle" -
tai joilla lukee otsapannassa: "100 % Jeesukselle".
Se on mahtavaa, mutta puhun Herran seuraamisesta.
Joillakin on vain kristityn nimi, mutta heidän elämäntapansa kertoo muuta.
Toisista taas tulee Kristuksen opetuslapsia.
Heidän elämänsä muuttuu, ja he julistavat evankeliumia -
ja todella elävät Jumalalle.
Englannissa pelaa eräs brasilialainen maalivahti.
Hän on vahva uskova. Hän johtaa muita pelaajia Herran luo.
Heidän puhetapansa ja käytöksensä julkisuudessa -
on muuttunut entiseen verrattuna.
Heidän elämäntapansa on muuttunut.
Voi huomata, että se monistuu jalkapallojoukkueissa -
ja heidän vaikutuspiirissään.
Näistä pelaajista ei välttämättä tule pastoreita.
En tiedä, onko se heidän tulevaisuutensa.
Kaikista ei tule ikinä pastoreita, mutta omassa vaikutuspiirissään -
he julistavat evankeliumia ja opetuslapseuttavat.
Useita pelaajia on tullut Herran luo ja käynyt kasteella.
Heidän elämänsä on muuttunut. He julistavat Kristusta.
He ovat kuuluisia, rikkaita ja vaikutusvaltaisia.
He käyttävät sitä evankeliointialustana.
Uskon, että se on missiomme. Voit sanoa, ettet ole pastori -
eikä sinua ole kutsuttu pastoriksi. Ei siinä mitään.
Sinut on kutsuttu Jeesuksen opetus- lapseksi julistamaan evankeliumia -
ja Kristuksen elämäntapaa kaikkialla. Olitpa jalkapallokentällä, -
seurakunnassa tai liike-elämässä, -
sinut on kutsuttu julistamaan Jumalan valtakuntaa kaikkialla.
Se on yhteinen missiomme: levittää evankeliumia.
Voit olla liike-elämässä. Sinulla on rahaa ja vaikutusvaltaa.
Käytä rahaa Jumalan kirkastamiseen ja evankeliumin edistämiseen.
Monet edistävät rahoillaan pahoja, saatanallisia agendoja.
He uskovat siihen ja siten investoivat siihen.
Uskon, että Jumala nostaa tämän maailman vauraita -
käyttämään vaurauttaan evankeliumin julistamiseen.
Ymmärrän, että Raamatun mukaan rahan himo on pahan alku ja juuri.
Uskon myös, että Jumala voi varjella sydäntä, -
niin että Hän voi uskoa sinulle rahaa, jolla sitten rahoitat missiota, -
jossa evankeliumia levitetään ympäri maailmaa.
Tiedän varmaksi, että Jumala nostaa epätavanomaisia ihmisiä, -
jotka käyttävät vaikutusvaltaansa, rahojaan ja alustaansa -
evankeliumin levittämiseen.
Piditpä vaikutusvaltaasi pienenä tai suurena, sillä ei ole väliä.
Käytä kaikkea, mitä sinulla on, evankeliumin levittämiseen.
Niin uskon meidän sukupolvellemme.
Meidän täytyy luopua sellaisesta asenteesta, -
että evankeliumin levittäminen on vain pastorien tehtävä.
Pastorit ovat tärkeitä. Raamattu sanoo: -
"Kuinka he voivat kuulla, ellei kukaan julista?"
Saarnaajat ovat hyvin tärkeitä. He ovat Jumalan suukappaleita nykypolvelle.
Uskon myös, että Jumala nostaa uskovia, -
jotka ovat liike-elämässä, terveydenhuollossa ja politiikassa -
ja levittävät evankeliumia.
Paholainen on valehdellut joillekin: "Et ole valmis."
"Et ole ollut tarpeeksi kauan uskossa. Katso menneisyyttäsi."
"En ymmärrä kaikkea teologiaa."
Paholainen sanoo jopa: "Ei ihmisiä kiinnosta."
Se on valhe.
Uskon, että Jumala haluaa käyttää suutasi, käsiäsi ja jalkojasi.
Raamattu kutsuu Jeesusta seura- kunnan pääksi. Me olemme ruumis.
Hän on pää. Me olemme Hänen kätensä ja jalkansa.
Rukoilen, että Jumala purkaa kaikki valheet -
ja kaiken, mitä vihollinen on kuiskannut mieleesi siitä, -
ettei Jumala voi käyttää sinua. Murramme sen valheen.
Rukoillaan yhdessä Jeesuksen nimessä.
Isä, me rukoilemme Jeesuksen nimessä. Kosketa jokaista katsojaa, -
joka kuulee ääneni.
Rukoilemme, että paholaisen kaikki valheet murtuvat heidän asenteistaan.
Siunaa jokaista Jeesuksen nimessä.
Voitele jokainen Pyhällä Hengellä ja tulella.
Jumala, käytä heidän elämäänsä tavoittamaan ihmisiä perheessä, -
koulussa, työpaikalla, kadulla ja kaikkialla, missä he kulkevat.
He vievät Jumalan rakkautta ja rakkautta Kristusta kohtaan.
Ihmiset näkevät heissä Kristuksen. Vaikeassa maailmantilanteessa -
nosta niitä, jotka ovat täynnä Jumalan rakkautta ja voimaa, -
koskettamaan eksynyttä ja rikkinäistä sukupolvea, -
jolta on identiteetti hukassa. Auta heitä löytämään se Kristuksessa.
Kosketa jokaista. Voitele jokainen. Paranna sairaat.
Vapauta ahdistetut ja kahleiden sitomat.
Anna heille vapaus.
Voitele ihmiset Jumalan Hengellä.
Jeesuksen nimessä rukoilen. Aamen.
Käy tutustumassa verkkokursseihimme.
Valitse sivuiltamme "School Bundle".
Sieltä avautuu sivu, jolla on yli 50 tuntia opetusta -
identiteetistä, missiosta, uskosta, Hengen lahjoista ja muista aiheista.
Tartu tilaisuuteen. Opetukset muuttavat elämäsi.
Siitä tulee mahtavaa. Ilmoittaudu myös matkalle.
Vielä ehtii. Lähde kanssamme Brasiliaan -
viettämään mahtavaa aikaa Herran läsnäolossa.
Vuosien aikana olemme vieneet monia, arviolta sata ihmistä, -
eri maihin viime vuosina: -
Filippiineille, Uruguayhin, Brasiliaan ja Dominikaaniseen tasavaltaan.
Brasiliaan monta kertaa. Kaikki voivat todistaa, -
että se muutti heidän elämänsä, sillä he näkivät Jumalan voiman itse.
Ja he näkivät, kuinka Jumala voi käyttää heitä.
Se on ainutlaatuinen kokemus, jonka saa vain lähtemällä mukaan.
Jumalan siunausta! Näkemiin ensi kertaan.
Ohjelmamme on näkynyt TV7-kanavalla jo yhdeksän vuotta.
Yhdeksän vuotta säännöllisesti.
Kiitos siitä kuuluu työmme kumppaneille ja ystäville.
Tavoitamme monia ihmisiä Kristukselle.
Ihmisiä paranee ja vapautuu.
Rohkaisen tykkäämään ohjelmasta ja tukemaan ohjelmaa, -
jotta se voi näkyä jatkossakin.
Ruudussa on nyt tilitiedot, tukinumerot ja muut ohjeet, -
miten voit kylvää, jotta ohjelma näkyy TV7:llä jatkossakin.
Haluamme jatkossakin tavoittaa, siunata, rohkaista ja vapauttaa -
ja olla siunaukseksi kaikille katsojille.
Lähde mukaan työhön ja lahjoita Jeesuksen nimessä.
LÄHETYSMATKA BRASILIAAN 21.―29.6.
HERÄTYKSEN LÄPIMURTO Hermes Falcao Jr.:n kanssa.
VIEMÄSSÄ EVANKELIUMIA KANSOILLE
PARANTUMISIA
PELASTUMISIA
IHMEITÄ
VAPAUTTA
KOE JEESUKSEN TOIMINTA
Suomennos: Marianne Tenetz